Andrew «Andy» Sinton (født 19. mars 1966 i Cramlington) er en engelsk tidligere fotballspiller og senere fotballtrener, som nå er manager for AFC Telford United. Sinton spilte venstrekant i sin aktive karriere og er mest kjent for sine perioder hos henholdsvis Queens Park Rangers FC, Sheffield Wednesday FC og Tottenham Hotspur FC. Han var også en del av Englands tropp under EM i fotball 1992 i Sverige.